Alexandra Pavelková

Alexandra Pavelková (* 25. august 1966, Zvolen) je slovenská spisovateľka fantasy a sci-fi literatúry, publicistka, recenzentka a prekladateľka.

Život a tvorba 
Narodila sa vo Zvolene. Vzdelanie získavala na gymnáziu vo Zvolene, neskôr na nadstavbovej ekonomickej škole v Banskej Bystrici. V rokoch 19841986 študovala esperanto na súkromnej jazykovej škole v Poprade, v rokoch 19922000 angličtinu na štátnej jazykovej škole vo Zvolene a Banskej Bystrici. Vysokoškolské vzdelanie získala na Univerzite Mateja Bela v Banskej Bystrici, kde promovala z odboru publicistika, a neskôr na Univerzite Sv. Cyrila a Metoda v Trnave, kde promovala z odboru masmediálna komunikácia so smerovaním na filmovú produkciu a teóriu filmu. Od roku 2005 je vydatá za Rastislava Webera.

Pracovala ako učiteľka, fakturantka, prevádzkarka v hoteli, ekonómka a technička. Teraz žije vo Zvolene, pracuje na Technickej univerzite. Hovorí piatimi jazykmi. Píše vedecko-fantastické knihy, fantasy, jej poviedky vyšli v mnohých slovenských i zahraničných vedecko-fantastických výberoch alebo zborníkoch či časopisoch. Je autorkou vôbec prvého slovenského románu v žánri fantasy a spoluautorkou prvej slovenskej románovej trilógie v tomto žánri. Je nositeľkou zrejme všetkých ocenení, ktoré môže autor nielen fantastiky na Slovensku či v Česku získať. Je filmovou a knižnou recenzentkou, no okrem vlastnej tvorby sa venuje i prekladom. Jej knihy a poviedky vychádzajú v slovenskom jazyku, ale aj v českom, poľskom a filipínskom jazyku. Roky ako publicistka prispievala do časopisov Fantázia a Pevnost, v súčasnosti aj do Magazínu o knihách denníka SME. Okrem vlastnej tvorby sa venuje i prekladom. Zaoberá sa literárnymi workshopmi, podporou a propagáciou začínajúcich  autorov. Je šéfredaktorkou internetového denníka Fandom SK zameraného na fantastiku, vedu a alternatívny životný štýl. Je porotkyňou literárnych súťaží a gestorkou literárnej súťaže Ohnivé pero a výtvarnej súťaže Svet na tvoj obraz. Píše blog prevažne o mačkách a o filmoch.

Dielo

Vydané knihy 
 1996 – SF 001, zbierka poviedok (vyd. PrintServis, Banská Bystrica)
 1999 – Piesok vo vetre, 1. fantasy román, vydaný na Slovensku (vyd. Epos, Bratislava)
 2000 – Miešanci, spoluautor Štefan Konkol, prvá fantasy trilógia vydaná na Slovensku (vyd. Epos, Bratislava)
 2001 – Miešanci 2 – Kláštor, spoluautor Štefan Konkol (vyd. Epos, Bratislava)
 2001 – Prokletá přísaha – 1. časť série príbehov zo slovanského prostredia o vedme Vimke (vyd. Fantom Print Ostrava)
 2002 – Miešanci 3a: Bremeno (vyd. Epos, Bratislava)
 2003 – Zlomená přísaha, 2. časť série o vedme Vimke (vyd. Fantom Print Ostrava)
 2004 – Desítka – akčná fantasy novela, minikniha (vyd. Triton, Praha)
 2005 – Písek ve větru – český preklad románu Piesok vo vetre. (vyd. Wales, Praha)
 2006 – Prísaha: Príbehy o Vimke (vyd. Slovart, Bratislava)
 2007 – Opowiesci o Vimce – poľské vydanie príbehov o vedme Vimke (vyd. Fabryka Słów, Lublin, Poľsko)
 2009 – Čarodejnice, alchymisti a hľadači pokladov na Slovensku, spoluautori Miloš Jesenský a Lenka Tkáčová (vyd. Goralinga, Bratislava)
 2015 – Údolie ľalií - fantasy román dekameronovského typu (vyd. Slovart, Bratislava)
 2016 – Medzi nami – zbierka poviedok žánru scifi a urban fantasy (vyd. Artis Omnis)
 2017 – Údolí lilií - český preklad románu Údolie ľalií (vyd. Argo)
2019 – Štyria mačkatieri - dobrodružná a zlodružná kniha pre deti o mačacích hrdinoch (vyd. Slovart)

 Editor antológie 
 2012 – Čas hrdinov, ako editorka i autorka poviedky Desiatka (vyd. Artis Omnis, Žilina)
 2019 – Čas hrdinov 2 - nová slovenská fantasy, ako editorka, redaktorka a autorka poviedky Peter hľadá dom (vyd. Artis Omnis, Žilina)

 Prednášky, štúdie 
 1999 – Sekerou to nekončí alebo Popravy v SF filme, štúdia o histórii a súčasnosti exekúcií vo svete.
 2000 – Aj Terminátor má právo podľahnúť citom, alebo zvláštne formy lásky vo fantastickom filme, mýtus o bezcitných drsňákoch proti romantike.
 2001 – Často robené chyby, prednáška k literárnej dielni.
 2002 – Cena ľudského života, atentáty a nájomné vraždy v histórii.
 2004 – Vysoké „c“, hudba vo filme.
 2005 – Šaty robia človeka... a nahota hrdinu, naháči v akčných, historických a fantastických filmoch.
 2005 – Fajn papa, kulinárske dobrodružstvá vo filme.
 2006 – Čierna mačka, čierny kocúr, mačky v Japonsku a v anime.
 2006 – Ako na špagáte, akcia vo filme.
 2007 – Ťažko na cvičisku, ľahko na bojisku, filmové pásmo venované vzťahu učiteľa a žiaka v akčnom a fantastickom filme.
 2007 – Surfovanie na vlnách času, filmové pásmo zamerané na časové slučky a cesty časom.
 2008 – Ako sa nakrúca fantastický film, prednáška o úskaliach a možnosti filmovej produkcie vo svete a na Slovensku.
 2008 – Sex vo fantastickom filme alebo Ako si užiť a prežiť, zábavné filmové pásmo spojené s prednáškou.
 2009 – Veľká filmová apokalypsa, prednáška spojená s ukážkami filmov o tom, prečo a ako téma apokalypsy tak fascinuje filmových producentov.
 2010 – Zámerný chaos, prednáška spojená s ukážkami filmov o prvku chaosu ako motíve a tvorivom prostriedku vo filme.
 2011 – Zrodenie žánra, prednáška spojená s ukážkami filmov, ktorej cieľom je pokúsiť sa identifikovať spoločenské potreby, udalosti, sociálne prostredie, technické vynálezy a mnohé ďalšie javy, ktoré viedli k vzniku fantastických žánrov vo filme.
 2012 – Nočná jazda, prednáška spojená s ukážkami filmov, pojednáva o rôznych aspektoch natáčania nočných scén, od technických záležitostí cez po psychologické.
 2013 – Najlepší filmoví šamani, prednáška s ukážkami filmov, o filmových tvorcoch s nevšednými nápadmi a postupmi, ktorí svetovú kinematografiu posunuli o ďalší kúsok dopredu.
 2017 – Fantastické ženy na Slovensku (prednáška a zverejnená esej).
2020 - Neviditeľná slovenská fantastika - vyhodnotenie výsledkov prieskumu medzi čitateľmi literatúry fantastických žánrov o tom, prečo nekupujú knihy slovenských autorov.

 Ocenenia 
 1991 – Cena Karla Čapka – ocenená poviedka v kategórii Krátká povídka za poviedku Denník kocúrovho priateľa 1994 – Cena mesta Revúcej – cena čitateľov za poviedku Dráčik 1997 – Súťaž O nejlepší fantasy – titul rytier rádu Fantasy za román Piesok vo vetre 1998 – Súťaž Trosky: Nejlepší přítel člověka – 1. cena za poviedku Jantárová kvapka 1999
 Cena Akadémie SF/F a H – víťazstvo v kategórii Najlepšia slovenská kniha za román Piesok vo vetre, obdržala cenu Mlok v hlavnej kategórii
 Cena Gustáva Reussa – 3. miesto za poviedku Anjeli medzi nami Cena mesta Revúcej – cena čitateľov za poviedku Anjeli medzi nami 2000
 Cena Gustáva Reussa – 1. miesto za poviedku Súkromná záležitosť Cena fanúšikov SF/F a H – Istron, víťazstvo v kategórii Najlepšia slovenská poviedka za poviedku Jantárová kvapka Cena fanúšikov SF/F a H – Istron, víťazstvo v kategórii Najlepšia slovenská kniha za román Piesok vo vetre Súťaž Poviedka 2000 – ocenenie za poviedku Anjeli medzi nami 2001 – Cena fanúšikov SF/F a H – Istron, víťazstvo v kategórii Najlepšia slovenská kniha; cenu obdržala spolu so spoluautorom Štefanom Konkolom za román Miešanci 2002
 Cena fanúšikov SF/F a H – Istron, víťazstvo v kategórii Najlepšia slovenská kniha za zbierku Prokletá přísaha European Science Fiction Society – The Encouragement Award – cena nádejnému slovenskému tvorcovi za doterajšie dielo
 Cena časopisu Literárna revue za 2. miesto v ankete o najlepšiu slovenskú knihu roka 2001 za román Miešanci 2: Kláštor, spoluautor Štefan Konkol
 2003
 Cena Akadémie SF/F a H – Mlok, víťazstvo v kategórii Najlepšia slovenská kniha za román Miešanci 3.a: Bremeno Súťaž O nejlepší fantasy – udelený titul rytier rádu Fantasy za poviedku Dům bolesti Cena Karla Čapka – víťazstvo v kategórii Dlhá poviedka, absolútne víťazstvo a cena Mlok za poviedku Kúsok tieňa Cena fanúšikov SF/F a H – Istron, víťazstvo v kategórii Najlepšia slovenská kniha za román Miešanci 3a.: Bremeno 2004
 Cena Akadémie SF/F a H – Mlok, víťazstvo v kategórii Najlepšia slovenská kniha za zbierku Zlomená přísaha Cena fanúšikov SF/F a H – Istron, víťazstvo v kategórii Najlepšia kniha slovenského autora za zbierku Zlomená přísaha Cena fanúšikov SF/F a H – Istron, víťazstvo v kategórii Pôvodná poviedka za poviedku Dračie cesty Víťazstvo v poviedkovej súťaži Raketa (neskôr Cena Fantázie) za poviedku Oheň 2005 – Cena fanúšikov SF/F a H – Istron, víťazstvo v kategórii Pôvodná poviedka za poviedku Oheň 2012 – Cena ČS SF fandomu na Slovensku – Drak (za pravidelné informovanie o dianí vo fandome a za poskytnutie mediálneho priestoru ČS SF Fandomu na Slovensku)
 2013 – Cena FÓR – Fantastická osobnosť roka 2013
 2015 – Cena FÓR – Fantastická osobnosť roka 2015
2017
 Kniha roka ® 2016 – víťazstvo v ankete časopisu Knižná revue, za knihu Medzi nami (vyd. Artis Omnis, 2016)
 Cena Akademie SFFH za rok 2016, ocenenie v kategórii Cena za dlouholetou práci pro SFFH2019 Cena primátorky mesta Zvolen za rozvíjanie literárnej tvorby i prácu s mladými autormi.

 2020 
Fantastická kniha roka 2019, víťazstvo v kategórii Najlepšia slovenská kniha, za knihu Štyria mačkatier''i (vyd. Slovart, 2019)
 Cena FÓR – Fantastická osobnosť roka 2019

Referencie

Externé odkazy 
 Oficiálna stránka
 Blog na SME.sk
 

Slovenskí spisovatelia
Slovenskí prozaici
Slovenskí prekladatelia
Slovenskí spisovatelia science-fiction
Spisovatelia fantasy
Ženy v slovenskej literatúre
Absolventi Univerzity Mateja Bela v Banskej Bystrici
Absolventi Univerzity sv. Cyrila a Metoda v Trnave
Osobnosti zo Zvolena